विज्ञान और अध्यात्म दोनों ही परमब्रह्म परमेश्वर से उत्पन्न शरीर और जीवात्मा से सम्बंधित दो पद्धतियाँ हैं, जो वैज्ञानिक और आध्यात्मिक महात्माओं द्वारा जो कि परमेश्वर के प्रतिनिधि होते हैं, प्रतिपादित होती हैं। ये दोनों ही परमेश्वर द्वारा प्रेषित किए जाते हैं कि नाना विधि-विधानों और साधनों और साधना से युक्त क्रिया-प्रक्रिया द्वारा मानव समाज को शान्ति और आनन्द के रूप में नाना प्रकार की सामग्रियों और नाना प्रकार की साधना प्रक्रियाओं द्वारा कायम करें और कायम रखें। परन्तु यहाँ आकर दोनों प्रकार के प्रतिनिधि लोग आपस में मिलकर कार्य करने के बजाय आपस में विरोधी रूप लेकर एक दूसरे को मिथ्या और महत्वहीन साबित करने में लग गए। जिसका परिणाम यह हुआ कि जिस शान्ति और आनन्द को मानव समाज में स्थापित और उपलब्ध कराने हेतु भेजे गए थे, आपस में एक दूसरे को मिथ्या और महत्वहीन घोषित करते हुये मानव समाज में ऐसी धारणा स्थापित कर दी कि दोनों के अनुयायी एक दूसरे से घृणा और द्वेष करने लगे। समाज में जो शान्ति और आनन्द था वह भी लुप्त हो गया और पूरा का पूरा समाज ही शान्ति और आनन्द शून्य हो गया और जिधर देखिए उधर शान्ति और आनन्द हेतु संघर्ष हो रहा है। अब स्थिति इस रूप में पहुँच गयी है कि अब निकट भविष्य में ही ‘समग्र जन-क्रान्ति’ हो। अब तक के प्रमाणों से भी प्रमाणित ही होता है कि जब घोर अशान्ति की लहर भू-मण्डल पर छा जाती है उसी वक्त परमप्रभु भू-मण्डल पर आता है। इसीलिए अब वही परमप्रभु भू-मण्डल पर पुनः आया है और सभी को ठीक करने वाली क्रिया-प्रक्रिया में जुट गया है। बात केवल जानने और पहचानने की है।